Ekornes

Ekornes AS er en norsk møbelprodusent med hovedkontor i Sykkylven i Møre og Romsdal. Selskapet er mest kjent for varemerkene Stressless og Svane. Selskapet er Nordens største møbelprodusent, og deres regnskap for 2009 viser 2 587 mill. NOK i driftsinntekter og et driftsresultat på 499,7 mill. NOK. Stressless-fabrikken på Ikornnes produserer omtrent 1500 Stressless-stoler daglig.Møbelraset i Sykkylven

 Historie 
Ekornes ble etablert av Jens E. Ekornes i 1934, som J.E. Ekornes Fjærfabrikk. Bedriften startet med tre ansatte og produserte fjærer til møbler og madrasser. Samme år startet også produksjon av madrasser, og Svanemadrassen ble lansert i 1935. I 1947 begynte fabrikken å produsere møbeldeler i tre til sovesofaer og madrassokler.

I 1959 startet Ekornes med skumplastproduksjon til madrasser og møbelstoppning. På denne tiden hadde firmaet også en fabrikk med 20 ansatte i Bodø som produserte madrasser, sofabenker og divaner. Hovedfabrikken på Ikornnes hadde en arbeidsstokk på ca. 170 personer. I 1960 ble selskapet omgjort fra privat selskap til aksjeselskapet J.E.Ekornes Fabrikker AS. Fabrikken Ekornes Fetsund på Fetsund ved Oslo ble etablert som madrass- og møbelfabrikk i 1962, og madrassproduksjonen ble samlet her i 1969. Firmaet endret i 1967 navn til Svane Møbler AS.

Varemerket Stressless ble patentsøkt i 1970 og kom i produksjon 1971. På 1970-tallet innledet Svane Møbler AS samarbeid og gikk inn på eiersiden i Stranda Lenestolfabrikk AS og Gjerde Møbler AS. Ekornes Grodås AS ble etablert i 1976. I 1979 skiftet selskapet på nytt navn, denne gangen til Ekornes AS. Jens Petter Ekornes gikk samme år inn som administrerende direktør i selskapet som da hadde 809 ansatte.

Første halvdel av 1980-tallet fortsatte Ekornes ekspansjonen med kjøp av store eierandeler i selskapene Velledalen fabrikker AS i Straumgjerde og Ulferts AB i Tibro (Sverige). Ekornesprodukter ble eksportert til Skandinavia, Storbritannia og USA. Virksomheten hadde også opprettet et eget Europakontor. Andre halvdel av 80-tallet ble preget av nedgangstider. Jens Petter Ekornes trakk seg fra lederstillingen i 1987. Fra 1986 til 1989 gikk selskapet fra en arbeidstokk på 1 665 til 979. Dette skyldtes både salg av fabrikker og oppsigelser i konsernet.

I 1990 startet en snuoperasjon i selskapet. Jens Petter Ekornes var på ny tilbake som administrerende direktør, og styret ble byttet ut. I 1992 gikk selskapet med overskudd for første gang siden 1984. Produksjonen ble samlet i Norge, og i 1994 var den konsentrert på fire anlegg; Ekornes Fetsund AS, J.E. Ekornes AS (Ikornnes), Ekornes Stranda AS (Stranda) og Ekornes Grodås AS (Grodås). Samme år oppnådde selskapet et rekordresultat med 64,4 millioner kroner. Ekornes AS ble børsnotert 6. april 1995 og skiftet navn til Ekornes ASA januar året etter. Ekornes Hareid AS ble etablert i april 1996, og i mai overtok Ekornes driften av Utgård Mestermøbler AS i Hareid. Jens Petter Ekornes gikk samme år over i stilling som konsernsjef i Ekornes ASA. Nils-Fredrik Drabløs ble ny administrerende direktør. Sofafabrikkene Ekornes Grodås AS, Ekornes Stranda AS og Ekornes Hareid AS ble i 1999 fusjonert til et felles selskap, Ekornes Møbler AS.

Ekornes ble i 2000 med på finansiering av Sykkylvsbrua mellom Sykkylven og Ikornnes. Dette forenklet logistikken mellom fabrikkanleggene på hver side av Sykkylvsfjorden. Utover 2000-tallet fortsatte Ekornes ekspansjonen med ny skumplastfabrikk, ny Stresslessfabrikk, oppkjøp av laminatfabrikken Johan P. Tynes og utvidelse/omlegging av flere produksjonsanlegg. I 2007 kjøpte firmaet opp selskapet Stay AS, dette som en del av satsing i kontraktmøbelmarkedet.NA24.no Ekornes kjøper konkurrent 

I januar 2009 kom det melding om at Ekornes må kutte rundt 180 årsverk på bakgrunn av økonomiske problemer. Fabrikken på Stranda hadde 74 ansatte, men ble lagt ned 30. april, og produksjonen ved fabrikken ble flyttet til Ekornes Hareid AS.NRK.no Siste dag på systua 31. mars 2009Namdalsavisa Ekornes kutter rundt 180 årsverk 8. januar 2009 

I 2018 ble Ekornes kjøpt opp av kinesiske Qumei Home Furnishings Group. Ekornes som inntil september 2018 ble omsatt under tickeren EKO på Oslo Børs ble tatt av børsen av de nye eierne og minoritetsaksjonærene tvangsutløst.

Produksjonsanlegg
Ekornes har flere produksjonsavdelinger rundt om i Norge, med unntak av fabrikkene på Fetsund og Grodås ligger alle på Sunnmøre.

 J.E.Ekornes AS – ligger på Ikornnes i Sykkylven kommune
 J.E.Ekornes AS, avd Vestlandske – ligger i Sykkylven kommune (tidligere Vestlandske Møbler AS)
 J.E.Ekornes AS, avd Tynes – ligger i Sykkylven kommune (tidligere Johan P. Tynes)
 J.E. Ekornes AS, avdeling Grodås – ligger i Hornindal kommune
 J.E. Ekornes AS, avdeling Hareid – ligger i Hareid kommune
 Ekornes Fetsund AS – ligger på Fetsund i Fet kommune

Distribusjon
Ekornes sine produkter distribueres i mange land. Selskapet har opprettet egne markedsavdelinger for markedene Sentral-Europa, Sør-Europa, Skandinavia (eget for Danmark), Finland, Storbritannia/Irland, USA/Canada, Asia/Oseania, Japan og Brasil.

Konsernet kuttet i 2006 møbelkjeden Skeidar som forhandler i Norge og valgte å satse på kjedene Møbelringen, Living og en del uavhengige møbelhandlere.<ref>NRK.no [http://www.nrk.no/nyheter/distrikt/more_og_romsdal/1.492368 Slutt mellom Ekornes og Skeidar] 31. mars 2006</ref>

Varemerker
Gjeldende
Ekorneskonsernet har flere kjente varemerker, noen av disse er:Ekornes®Stressless® – stoler og sofaer med regulerbar sittestillingEkornes Collection® – fellesbetegnelse på sofakolleksjon med fast ryggSvane® – madrass og sengekolleksjonIntelliGel® – celleoppbygd materiale til bruk i madrasser

TidligereKiddo® – barnestol, rettighetene er solgt til Sandvik Møbler AS. Sacco® – sekkestol, solgt til Sacco of Norway

Utmerkelser
1998 Stockman-prisen for god informasjon, klasse for mindre og mellomstore selskaperEkornes Historikk 1990-tallet 
1998 Den norske pris for Produktivitet, overrekkelse av daværende statsråd Jon Lilletun i Den Polytekniske Forening i Oslo
1999 Beste hvilestol, Møbelmessen i Birmingham
2001 Stockman-prisen for beste rapportering til finansmarkedet, klasse for mindre og mellomstore selskaper
2006 Miljømerket Svanen fra Stiftelsen Miljømerking for madrasskolleksjonenEcolabel.no Svane til Svane 
2007 Gulltaggen for beste nettsted for bedrifterGulltaggen Gull- og diplomvinnere 2007
2007 Scanstar-prisen for emballasje til Stressless Jazz (Peterson Emballasje AS og Vartdal Plastindustri AS produserte emballasjen)Møbel & Interiør Scanstar pris for Ekornes-emballasje
2007 WorldStar winner for emballasje til Stressless Jazz (Peterson Emballasje AS)
2008 Merket for god design fra Norsk Designråd til hvilestolen Stressless JazzNorsk Designråd Verdensvant hvilestol fra Møre og Romsdal 

Samfunnsdeltakelse
Ekornes er en stor aktør i lokalsamfunnet, særlig som en arbeidsplass med mange ansatte. Selskapet har også bidratt på andre måter. Det var en pådriver for å få bygget Sykkylvsbrua og bidrog i 2000 med kapital til byggingen. Hvert år arrangerer selskapet Ekornes Alpinfestival'' i samarbeid med Sykkylven IL på Sunnmørsalpane Skiarena Fjellseter.Sunnmørsalpane Skiarena Fjellseter Aktiviteter 

Referanser

Eksterne lenker
 Ekornes – hjemmeside

Kategori:Norske møbelprodusenter
Kategori:Næringsliv i Sykkylven
Kategori:Etableringer i 1934